Барбара Кьолер
Ceci n’est pas un homme

Превод от немски: Венцеслав Константинов, —

chitanka.info

Ceci n’est pas un homme[0]

Femmage à Magritte[1]

То има два крака държи

на това вярва че са

му важни колкото по-дълго

толкова повече май предпочита

рибешка опашка.

То има глава поклаща я

кима с нея докато му се

замае съгласява се

& възразява отслабва & наддава:

то има тежест

То е научило и език

с устата си казва

„Аз“ наистина е забавно

но то не се смята

за смешно

То има очи вижда пред

себе си вижда и какво го застига

То има уши чува каквото

подобава но то не му

подобава

То е от среден род но това

няма смисъл то има своите

правила граматиката му е

нездрава но това е без значение

— то отминава

То настойчиво говори по телефона

като човек

1993

[0] Ceci n’est pas un homme — Това не е човек (фр.) — Б.пр. ↑

[1] Почит към Магрит (фр.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.